Kamu bisa jelasin ke aku soal Sekolah Menengah Agama Pekan Gurun dalam bahasa melayu?

Sekolah ini telah diasaskan oleh Allahyarham Tuan Haji Daud bin Haji Ibrahim, lahir pada 20 Februari 1915.Beliau mendapat kelulusan tauliah daripada Kerajaan Negeri Kedah. Mula berkhidmat di sekolah ini pada 1 Januari 1961. Sekolah ini didaftar dibawah Jabatan Agama Islam Negeri Kedah pada tahun 1965. Oleh kerana sekolah ini bukan sekolah warisan, jawatan Pengetua ditentukan oleh Lembaga Tadbir Sekolah dan kemudian direstui oleh Jabatan Agama Islam, Kedah. Selepas beliau meninggal dunia, tempat beliau digantikan oleh Ustaz Haji Omar bin Haji Hussin, yang sebelum itu beliau menyandang jawatan sebagai Penolong Kanan kepada Allahyarham Tuan Haji Daud Bin Haji Ibrahim.

Pada 1 Januari 1988, Ustaz Haji Omar bin Haji Hussein bertukar ke Sekolah Menengah Agama Saadatuddaroin, Merbok. Kekosongan tempat beliau diganti dengan Ustaz Ismail bin Ahmad sebagai Pemangku Pengetua sehingga 31 Julai 1988 kerana beliau ditukarkan ke Sekolah Agama Fauzi, Yan. Pada 1 Ogos 1988 Ustaz Haji Harun bin Haji Ismail dilantik oleh Jabatan Agama Islam, Kedah sebagai Pengetua sehingga sekarang. Bangunan sekolah yang asal terletak berdekatan dengan Pekan Gurun bersebelahan Mahkamah Seksyen. Sekarang bangunan tersebut telah disewakan kepada Kolej Langkasuka yang menawarkan program Sijil Kemahiran Malaysia. Sekolah yang baru berdekatan dengan Masjid Sri Jerai dan SMK Gurun.